Diari Oficial de la Generalitat Valenciana


Sumari del DOGV 9861, del 31-05-2024 (2024/4928)

RESOLUCIÓ de 24 de maig de 2024, del director de l'Agència de Prevenció i Lluita contra el frau i la corrupció de la Comunitat Valenciana, per la qual es proveïx, pel sistema de lliure designació, el lloc de treball de naturalesa funcionarial número 38, lletrada o lletrat.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9861

Data del DOGV
:   31-05-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/4928


Data del document
:   24-05-2024

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

RESOLUCIÓ de 24 de maig de 2024, del director de l'Agència de Prevenció i Lluita contra el frau i la corrupció de la Comunitat Valenciana, per la qual es proveïx, pel sistema de lliure designació, el lloc de treball de naturalesa funcionarial número 38, lletrada o lletrat. [2024/4928]  
  
Vista la Resolució número 317/2024, de 27 de març, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball vacant de naturalesa funcionarial número 38, lletrada o lletrat, i s'aproven les bases que regixen la convocatòria. Convocatòria LD 3/2024. (DOGV 9829, 16.04.2024).  
  
Vist l'informe de data 7 de maig de 2024 relatiu al compliment dels requisits de participació en l'esmentada convocatòria, juntament amb la Resolució número 534/2024, de 17 de maig, del director de l'Agència.  
  
Vist l'informe de data 22 de maig de 2024, amb base en la motivació dels mèrits al·legats, la fase d'entrevista i les habilitats, actituds i aptituds de les persones aspirants, es considera que la candidata més idònia és María Elena Lacalle Serer, funcionària de carrera de la Universitat Politècnica de València del Subgrup A1, que compta amb una dilatada trajectòria professional de més de 20 anys, havent exercit funcions jurisdiccionals com a jutge en diversos Jutjats i també com a fiscal, i actualment prestant serveis com a lletrada d'eixa Universitat. Així mateix, en el desenvolupament de l'entrevista ha demostrat un domini de la normativa reguladora de l'Agència de Prevenció i Lluita contra el Frau i la Corrupció de la Comunitat Valenciana i el millor coneixement de la resta de normativa en matèria de protecció a la persona informant o denunciant.  
De conformitat amb el que es disposa en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i fent ús de les funcions atribuïdes en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en l'article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), resolc  
  
  
Primer  
Nomenar María Elena Lacalle Serer, DNI \*\*\*6410\*\*, funcionària de carrera de la Universitat Politècnica de València, grup A, subgrup A1, com a lletrada, lloc de treball número 38, subgrup A1, complement de destí 28 i complement específic E050.  
La presa de possessió en el lloc per al qual ha sigut nomenada es produirà amb efectes de 10 de juny de 2024.  
  
Segon  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
  
Contra la present resolució, que posa fi a la via administrativa, es podrà interposar, potestativament, recurs de reposició, en el termini d'un mes davant aquest òrgan, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i recurs contenciós administratiu en el termini de dos mesos, davant la Sala contenciós administratiu del Tribunal Superior de Justícia de la Comunitat Valenciana, d'acord amb el que s'establix en els articles 10.1. m i 46 de la Llei 29/1998, de 13 de juliol, reguladora de la jurisdicció contenciosa administrativa, comptats des del dia següent al de la seua publicació en el Diari Oficial de la Generalitat Valenciana. Tot això sense perjuí de qualsevol altre recurs o acció que estime procedent.  
  
València, 24 de maig de 2024.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.